Maa- Ja Ruumiamet; Terviseamet; Päästeamet; 	
Kliimaministeerium; Ettevõtted; Organisatsioonid; 	
Kinnistute omanikud	07.05.2026 nr 3-2/1158 - 1	

	

	
Telliskivi tn 62 ja 64 kinnistute ja lähiala detailplaneeringu kehtestamine Põhja-Tallinnas		

	
Planeerimisseaduse § 139 lõike 6 punktide 1 ja 4 kohaselt teavitame, et Tallinna Linnavolikogu 30. aprilli 2026 otsusega nr 61 kehtestati Põhja-Tallinnas Telliskivi tn 62 ja 64 kinnistute ja lähiala detailplaneering (edaspidi detailplaneering).
Planeeritava ala suurus on 3,12 ha. Detailplaneeringu eesmärk on moodustada Telliskivi tn 62 kinnistust (50% ärimaa ja 50% transpordimaa sihtotstarve) ning Telliskivi tn 64, Reisijate tn 7 ja 9 kinnistutest kokku viis ärimaa sihtotstarbega krunti ning määrata ehitusõigus nelja kuni 7 maapealse ja 2 maa-aluse korrusega ärihoone ning ühe kuni 9 maapealse ja 2 maa-aluse korrusega ärihoone ehitamiseks. Samuti nähakse ette katlamaja ja depoohoone ümberehitamine ja laiendamine ning kruntide kasutamise tingimused.
Detailplaneeringuga kavandatakse avalikult kasutatavad väljakud ja liikumisteed, arendatakse jalakäija- ja kergliiklussõbralikku linnaruumi ning lahendatakse parkimine peamiselt hoonete mahus. Planeering toetab Põhja-Tallinna keskuseala kujunemist mitmekesise ja avalikkusele avatud linnaruumina.
Detailplaneering sisaldab ettepanekut muuta Tallinna Linnavolikogu 16. aprilli 2009 otsusega nr 77 kehtestatud teemaplaneeringu „Kõrghoonete paiknemine Tallinnas“ kohast Katariina kailt vanalinnale avaneva vaatesektori lubatud hoonete absoluutkõrgust.
Detailplaneeringu materjalidega on võimalik tutvuda:
- Tallinna planeeringute registris: https://tpr.tallinn.ee/DP043360  
- Tallinna elektroonilises õigusaktide registris TEELE: https://teele.tallinn.ee/documents/151186/view#metadata  
- Tallinna Linnaplaneerimise Ameti arhiivis (külastus eelregistreerimisega, tel 640 4258/640 4259 või arhiiv863@tallinnlv.ee  
Palume kõigil adressaatidel kinnitada kirjalikult teate kättesaamine.

	
Lugupidamisega	

	
	
(allkirjastatud digitaalselt)	
Kristi Grišakov	
teenistuse juht

	
Lisa:	Tallinna Linnavolikogu 30.04.2026 otsus nr 61	

Tiia Laurend
6404257 tiia.laurend@tallinnlv.ee